Teknologjia e celularëve sjell përparim në vendet në zhvillim
Telefonia celulare dhe Internetin janë pjesë e një revolucioni në teknologjinë e komunikimit që po ndihmon në rritjen e të ardhurave dh
Abdul Wakil është pronar i një dyqani në fshatin afgan të Daw Koos, rreth 40 kilometra në veri të Kabulit. Ai thotë se celularët kanë sjellë ndryshime. Gati tre e katërta e popullsisë afgane mbulohet nga sinjalet e telefonave celularë. Më pak se një person në 100 ka një linjë telefoni fiks. Përhapja e shpejtë e telefonave celularë në vendet në zhvillim si Afganistani është rezultat i disa faktorëve, sipas ekspertit të Bankës Botërore Andrew Burns. Përdorimi i celularëve në mbarë botën është rritur ndërkohë që më shumë vende kanë hapur sistemin e telefonisë nën pronësinë e shtetit dhe kanë lejuar kompani private për të ndërtuar rrjete celulare. Deri në fund të vitit 2006, 68 përqind e abonentëve të celularëve në botë ishin në vendet në zhvillim. Lehtësia në përdorim ka qënë faktori kryesor, thotë Andrew Burns Mundësitë e mëdha financiare janë parë në kryerjen e veprimeve bankare me celular në vendet në zhvillim. Në Kenya, shërbimi i lirë i celularëve i quajtur M-Pesa i lejon njerëzit të marrin dhe japin para përmes mesazheve në celularë. Ky shërbim është shumë popullor. Ai eliminon nevojën që njerëzit të udhëtojnë në distanca të largëta për të dhënë apo marrë para. Klienti Daniel Rohio Falë celularëve, përparimet në ndaljen e përhapjes së sëmundjeve si Sida janë tani të mundura. Në Ruanda, punonjësit e shëndetësisë në klinikat rurale përdorin celularët të pajisur me programe të veçanta për të futur të dhëna dhe informacione rreth furnizimeve me ilaçe për pacientët me Sida. Ata e kalojnë këtë informacion tek zyrtarët e shëndetësisë në Kigali të cilët mund të ndihmojnë në trajtimin e sëmundjes. Sistemi i ka ndihmuar pacientët, thotë infermierja Jean Luc Hassan Kavumu. Megjithatë në disa vende celularët duan ende kohë për të sjellë ndryshime. Kështu që edhe pse ato kanë lejuar vendet në zhvillim të anashkalojnë teknologjinë e telefonisë fikse, ekspertët thonë se vetë telefonat celularë nuk mund të sjellin zhvillim ekonomik. Burime të qëndrueshme të energjisë, përmirësimi i rrjeteve rrugore dhe infrastrukturës duhet të zhvillohen për të sjellë një rritje të qëndrueshme ekonomike. //RD//